Tisztelt Szülő, Étkező!

Amennyiben étkezést igényel, úgy a csatolt nyilatkozat aláírásával gyermekének 2020/2021-es tanév kezdetétől Intézményünk azt biztosítja.
Felhívjuk figyelmét, hogy
 a hiányos adattartalmú nyilatkozatot nem tudunk rögzíteni rendszerünkben, így a Tanulónak az étkezést nem tudjuk biztosítani szeptember 2. napjától.
Amennyiben kitöltött adataiban bármilyen változás történik, kérjük, hogy 15 napon belül új nyilatkozat kitöltésével jelezni szíveskedjen!

KEDVEZMÉNYEK IGÉNYBEVÉTELE:

· Rendszeres gyermekvédelmi kedvezmény (50%-os támogatás)
Kérjük az érvényes határozatot csatolni, ennek hiányában a kedvezményt nem tudjuk érvényesíteni!
· Tartósan beteg vagy fogyatékos (50%-os támogatás)
Kérjük az érvényes szakorvosi igazolást csatolni, ennek hiányában a kedvezményt nem tudjuk érvényesíteni!
· Családjában három vagy több gyermeket nevelnek (50%-os támogatás)
A gyermekek számának meghatározásánál figyelembe veendő gyermekek köre: az egy lakásban együtt lakó, ott bejelentett lakóhellyel vagy tartózkodási hellyel rendelkező 18 éven aluli gyermek; a 25 évesnél fiatalabb, köznevelési intézményben nappali rendszerű iskolai oktatásban részt vevő, a nappali oktatás munkarendje szerint szervezett felnőttoktatásban részt vevő vagy felsőoktatási intézményben nappali képzésben tanuló gyermek és életkortól függetlenül a tartósan beteg vagy súlyos fogyatékos gyermek, kivéve a nevelőszülőnél ideiglenes hatállyal elhelyezett gyermek, valamint a nevelőszülőnél elhelyezett nevelésbe vett gyermek és utógondozói ellátásban részesülő fiatal felnőtt.
Kérjük az érvényes igazolást, bankszámla kivonatot csatolni, ennek hiányában a kedvezményt nem tudjuk érvényesíteni!
· Nevelésbe vételét rendelte el a gyámhatóság (100%-os támogatás)
Kérjük az érvényes igazolást csatolni, ennek hiányában a kedvezményt nem tudjuk érvényesíteni!
· Utógondozói ellátásban részesül (100%-os támogatás)
Kérjük az érvényes igazolást csatolni, ennek hiányában a kedvezményt nem tudjuk érvényesíteni!
Csatolt érvényes igazolás alapján intézményi étkezés keretébe diétásétkezést tudjuk biztosítani. 
 Érvényessége a bejelentést követő naptól lép érvénybe.
ÉTKEZÉS LEMONDÁSA:
Kizárólag az alábbi módon lehetséges:
· penzugy@faypecel.hu (E-mail)

Az alábbi adatokat szíveskedjen feltüntetni: étkező neve, iskola/osztály, mely napra történik a lemondás. Az étkezés lemondását tárgynapot megelőző munkanap 10.00 óráig lehet jelezni ellenkező esetben a lemondást nem tudjuk jóváhagyni.
Kérjük önöket, hogy jelezzék részünkre, ha gyermeke a továbbiakban nem igényli az étkeztetést, ellenkező esetben az étkezési díj összege számlázásra kerül a lemondás dátumáig!

Intézményünk biztosítja akár a napi háromszori étkezést, melynek a térítési díjai a következők:

· reggeli:  175 Ft/fő/nap
· ebéd:     460 Ft/fő/nap
· vacsora:330 Ft/fő/nap

Az étkezés térítési díját, az alábbi módon kérjük rendezni:

· átutalással a Közép-magyarországi Agrárszakképzési Centrum Magyar Államkincstárnál vezetett 10032000-00333908-00000000 bankszámlájára. Ebben az esetben a közlemény rovatban kérjük feltüntetni az Intézmény/gyermeke nevét és fizetni kívánt hónapot.(A következő hónap 10.-ig)

A hóközi módosításokat, lemondásokat a következő havi számlában jóváírjuk.

Bármilyen kérdés esetén keressék bizalommal a gazdasági iroda dolgozóit a fent megadott e-mailben!


Kelt: Pécel, 2020.08.31.

